Jemen
De Jemen (arab.: اليمن‎ al-Yaman) ass eng Republik a Südwestasien, am Südweste vun der Arabescher Hallefinsel. D'Land grenzt am Norden u Saudiarabien an am Osten un den Oman. Am Weste maachen d'Rout Mier, am Süden de Golf vun Aden eng natierlech Grenz. Zum Jemen gehéieren eng sëllegen Inselen (iwwer 200), déi gréisst ass Sokotra mat enger Fläch vu ronn 3 600 km2.

D'Republik Jemen gëtt et a senger haiteger Form eréischt zanter dem 22. Mee 1990, Dag vun der formeller Vereenegung vum Nordjemen mam Südjemen.

De Jemen ass Member vun de Vereenten Natiounen an der Arabescher Liga. Seng Haaptstad ass Sanaa.

Um Spaweck 

  Site vum President vum Jemen
  Site vum Gouvernement vum Jemen